
ДО 
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА
ОТ 
ДИМИТЪР НИКОЛОВ
КМЕТ НА ОБЩИНА БУРГАС

ОТНОСНО: Кандидатстване на "Център за психично здраве „Проф. Ив. Темков"- Бургас" ЕООД“ за финансиране на проект за подобряване условията на труд по  ФОНД “УСЛОВИЯ НА ТРУД”
  


	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Община Бургас, съвместно с "Център за психично здраве „Проф. Ив. Темков"- Бургас" ЕООД“ стартира подготовка на проектно предложение за финансиране на проект за подобряване на условията на труд по фонд „Условия на труд“. 
ФОНД "Условия на труд" е създаден на основание ЗЗБУТ, със задача да финансира дейности и мероприятия за подобряване на условията на труд. Всяка година фондът финансира проекти за подобряване на условията на труд в отделни предприятия с конкретна практическа приложимост свързани с: а) реконструкция и модернизация на съществуващи обекти; б) внедряване на нови и модернизиране на съществуващи технологии и/или съоръжения; в) изграждане или усъвършенстване на системата за предотвратяване на рискове на работното място; г) изграждане или усъвършенстване на системата за осигуряване качеството на труда; д) подобряване на санитарно- хигиенните условия; е) обезопасяване на машини и съоръжения; ж) други проекти, свързани с подобряване условията на труд; Елементи на условията на труд, които се цели да бъдат подобрявани са: · микроклимат - температура, влажност и скорост на движение на въздуха · прах · шум · вибрации · осветление · лъчения (йонизиращи, нейонизиращи); · електробезопасност - пожаробезопасност - техническа безопасност на работно оборудване · ръчна работа с тежести · химични агенти · биологични агенти - санитарно - битови условия. Фондът осигурява до 30% от стойността на проекта, но не повече от 100 000 лева. За кандидатстването се изисква и решение на управителния орган на кандидата за участие в процедурата и финансиране на проекта.
След заявено желание и направен анализ на факторите на средата в "Център за психично здраве „Проф. Ив. Темков"- Бургас" ЕООД“ община Бургас, съвместно с лечебното заведение подготвя следното  проектно предложение за кандидатстване пред фонд „Условия на труд“:
„Подобряване условията на труд в болничните стаи в „Център за психично здраве " Проф. Ив. Темков"- Бургас" ЕООД“.
Психиатричното обслужване на пациенти в област Бургас се осъществява от 1952 г., когато е създаден Психоневрологичен диспансер. През 65-тте години от създаването си лечебното заведение не е преустановявало дейността си, като от 2000 г. е преобразувано в търговско дружество "Център за психично здраве "Проф. д-р Иван Темков-Бургас"" ЕООД-гр. Бургас. Към настоящия момент ЦПЗ-Бургас е единствената структура на територията на област Бургас, обслужваща 13 /тринадесет/ общини с население 442 000 души. На основание Разрешение за осъществяване на лечебна дейност № ЦПЗ-111/27.03.2020г. от МЗ, на основание чл.46, във връзка с чл.50, ал.2 от ЗЛЗ, „Център за психично здраве Проф. д-р Иван Темков – Бургас ”  ЕООД, гр. Бургас осъществява следните дейности:
· спешна психиатрична помощ;
· диагностика и лечение на лица с психични разстройства;
· периодично наблюдение и консултации на лица с психични разстройства и домашен патронаж;
· психотерапия и психо-социална рехабилитация; 
· психиатрична и психологична експертна дейност;
· създаване и поддържане на регионална информационна система на лица с психични разстройства за нуждите на регистъра по чл. 147а, ал. 1 от Закона за здравето; 
· промоция, превенция и подобряване психичното здраве на населението;
· информиране на обществеността по проблемите на психичното здраве;
· научноизследователска дейност в областта на психичното здраве.
· клинични изпитвания на лекарствени продукти;
ЦПЗ разполага с Болнични стаи- 66 бр.; Лекарски кабинети- 21 бр.; Регистратура, манипулационни, кабинети на специалисти по здравни грижи -21 бр.; Кабинети социални работници, психолози, техн. сътрудник, оператор въвеждане на данни-9 бр.; Администрация - 4бр  В него работят 15 лекари, медицински специалист и служители
С цел подобряване на условията на труд в болничните стаи е необходимо да се направи ремонт на санитарните помещения като се подменят настилките, облицовките и  амортизираните ВиК инсталации с нови. Стойността на проекта е 82640,34 лева с ДДС. Необходимото съфинансиране от страна на община Бургас е в размер на 57 848 лева. 
Предвид изложеното, е необходимо общинският съвет да вземе решение от една страна като орган на местно самоуправление за съгласие община Бургас да участва в проекта и да съфинансира дейностите с посочената сума. От друга страна, общинският съвет, в качеството си на орган, упражняващ правата на едноличния собственик на капитала на "Център за психично здраве "Проф. д-р Иван Темков-Бургас“" ЕООД, на основание чл.147, ал. от ТЗ следва да вземе решение за участие на дружеството и изпълнение на дейностите по проекта.
Необходимо е да се допусне предварително изпълнение на решенията с цел своевременно подготвяне на документи и кандидатстване по програмата, на основание чл.60, ал.1 от Административнопроцесуалния кодекс. Решенията безспорно са свързани със здравето на гражданите.
Предвид гореизложеното и на основание чл.21, ал.1, т.8 от Закона за местното самоуправление и местната администрация, чл.147, ал.2 от Търговския закон, чл.12, ал.1, т.20 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет Бургас да вземе следното

РЕШЕНИЕ:
 
1. Общински съвет – Бургас, на основание чл.21, ал.1, т.8 от ЗМСМА дава съгласие Община Бургас да кандидатства съвместно с „Център за психично здраве „Проф. Ив. Темков - Бургас“ ЕООД с проектно предложение:  „Подобряване условията на труд в болничните стаи в „Център за психично здраве „Проф. Ив. Темков"- Бургас" ЕООД“ по фонд „Условия на труд“ и да осигури  съфинансиране на проекта в размер на 57 848 лева от „Функция Здравеопазване“– Дейности и превенции по национални програми за здравеопазване и други дейности по здравеопазване в рамките на определените лимити.
2. Общински съвет – Бургас, на основание чл.147, ал.2 от ТЗ, дава съгласие "Център за психично здраве " Проф. Ив. Темков"- Бургас" ЕООД да кандидатства съвместно Община Бургас с проектно предложение:  „Подобряване условията на труд в болничните стаи в „Център за психично здраве „Проф. Ив. Темков"- Бургас" ЕООД“ по фонд „Условия на труд“  и да извърши необходимите дейности по проекта.
3. На основание чл.60, ал.1 от Административнопроцесуалния кодекс допуска предварително изпълнение на посочените решения, с оглед кандидатстване с проектното предложение.


Приложения:
1. Количествено стойностна сметка "Център за психично здраве " Проф. Ив. Темков"- Бургас" ЕООД


ДИМИТЪР НИКОЛОВ
Кмет на Община Бургас

